Pogovor:Houston, imamo problem!

message: "Milojko Vucelić, ki ga je predsednik Johnson odlikoval s Freedom Award, zaradi zaslug v programu Apollo" - ta podatek je najti samo po raznih forumih, Facebook profilih in drugih nezanesljivih virih (nekateri od njih namesto Johnsona omenjajo Nixona). :en:Freedom Award je humanitarno priznanje, ki ga ne podeljuje ameriški predsednik. Domnevam, da je mišljena predsedniška medalja svobode (:en:Presidential Medal of Freedom), pa tudi tu ni Vucelića najti ne na :en:List of Presidential Medal of Freedom recipients, ne na nobeni arhivski strani (recimo ). Če ne bo dobrega vira, bi bilo podatek najbolje odstraniti (čeprav je to bojda izjavil Vucelić sam). — Yerpo Ha? 15:49, 30. maj 2016 (CEST)
replies: text: Načeloma nagrada niti ni tako pomembna. Zna pa biti, da je Vucelić prejel predsedniško medaljo svobode – kot je videti s seznamov, tudi bolj redko podeljevano, če si prav predstavljam, leta 1970, kot član odprave Apolla 13, vendar ne vem zakaj ga poimensko ni na seznamu/ih. V srbskem članku je naveden tudi datum prejetja 13. april. Ne vem točno komu vse se ta nagrada lahko podeljuje in kako; vsi trije astronavti Apolla 13 so jo prejeli poimensko, kot je razvidno z angleškega seznama, poimensko pa jo je poleg astronavtov prejelo tudi osem članov operativne skupine odprave Apollo 13, s famoznim nadzornikom poletov Geneom Kranzem na čelu. Na tej fotografiji je predsednik Nixon slikan 'le' z vesoljci junaki. Ne vem zakaj bi Vucelić lagal o tem – morda je bila nagrada podeljena širšemu teamu (glej tudi francoski seznam, ki navaja direktno »Apollo 13 Mission Controllers«), in je bil Vucelić strukturno tedaj pač član te skupine, in je bilo prejemnikov, poleg zgoraj navedenih, še več – zato bi bilo morda bolje popraviti vsaj na angleški wp. Res pa na hitro ne najdem virov, razen Milojkove priče, ki mi deluje točno in avtentično. Kaj v levi roki drži, morda ravno medaljo, na prvi sliki prenesenega intervjuja na spletišču zvjezdarnice? Pa tudi, če ni res, lepo pada v sotvarje filma, tako poimensko kot časovno, pmsm. Ne vem tudi, ali se je režiser filma tega tudi zavedal, oziroma, pač, če gre za resnična izhodišča. Drugače pa zelo dobro napisan članek! Sigurno si zasluži vsaj prevod v angleščino.

text: Velja si tudi ogledati video na YouTube, kdor zna srbsko nemščino, kjer je medalja tudi navedena in jo avtor sam omenja. So pa bili to, kljub veselim trenutkom, črni dnevi, če jim še poveljniškega modula ni uspelo obdržati v vodi, kot kaže video. Navedena je tudi Vucelićeva tedanja funkcija – control manager, kar podpira zgoraj napisano glede prejetja večjega števila članov nadzora poleta.

text: Našel sem ta zapis Fakultete za strojništvo in ladjedelništvo v Zagrebu (FSB) – vir, ki tudi navaja medaljo:

text: *

text: Verjetno vseeno še ne ustreza kriterijem? --xJaM (pogovor) 01:18, 4. avgust 2016 (CEST)
replies: text: :Mogoče je priznanje prejela ekipa v celoti, kar pa bi bilo treba tudi potrditi preden zapišemo. Vsekakor ni nikjer zanesljivega neodvisnega vira, ki bi navajal konkretno njega. Tudi recimo Lučka Kajfež Bogataj je bila članica ene od delovnih skupin Medvladnega foruma za podnebne spremembe, ko je leta 2007 prejel Nobelovo nagrado za mir, pa zato ni primerno pisati, da je ona sama nobelovka. — Yerpo Ha? 06:23, 4. avgust 2016 (CEST)
replies: text: :: Vsekakor bi bilo treba potrditi. Mogoče je tudi, kot zgoraj pravim, da je pri takšni medalji dovoljeno povedati vsem, ki so bili člani operativne skupine. Tudi to je treba razčistiti, saj takšnih primerov v tej dotični medalji tudi ni veliko. V tem primeru je bil za vsakršno napako pri poletu Vucelić neposredno odgovoren Kranzu. Čeprav je sicer bil manager, in kaj veliko samostojnega odločanja verjetno ni imel na voljo. Je pa bila gotovo velika odgovornost. --xJaM (pogovor) 15:32, 4. avgust 2016 (CEST)
thread_title:  Točnost podatkov